stanford-oval/wikipedia huggingface dataset:
מרכז בדין לחקר מדיניות המזרח התיכון

| --- | --- |

 קבוצת אינטרס
 תקופת הפעילות:  1952–הווה (כ־72 שנים)
 מייסדים:  ד"ר ארנולד סולוווי
 התמחות:  מחקר בנושא סוגיות הלבה של הסכסוך הישראלי-ערבי
 בעלי תפקידים
 מנהל:  David Bedein 
 מנכ"ל:  דוד בדין
 מיקום
 מיקום:  בית אגרון, ירושלים ישראל ישראל
 מדינה:  ישראל ישראל
 https://www.cfnepr.com https://israelbehindthenews.com
 
המרכז לחקר מדיניות המזרח התיכון ע"ש נחום בדין (באנגלית: Center for Near East Policy Research) הוא מכון מחקר אשר יושב בבית אגרון בירושלים ועוסק במחקר ופרסום מידע מתועד על סוגיות הליבה של הסכסוך הישראלי-ערבי.
המרכז הוקם בארצות הברית בשנת 1952 על ידי ד"ר ארנוֹלד סוֹלוֹווי (Dr. Arnold M. Soloway), תחת השם 'המרכז לחקר מדיניות המזרח התיכון' (באנגלית). בשנת 2005 הועתקה פעילותו של המרכז לישראל לאחר שד"ר סוֹלוֹווי העביר את ניהול המרכז לידיו של העיתונאי-חוקר דוד בדין (אנ') המכהן מאז כמנכ"ל המרכז.
המרכז הוקם במטרה לפרסם תובנות לגבי המציאות המורכבת בישראל ובמזרח התיכון לשימושם של קובעי מדיניות, עיתונאים והקהל הרחב.
בעזרתם של אנשי אקדמיה, חוקרים, עיתונאים ויוצרי סרטים פרסם המרכז עשרות דו"חות מחקר וסרטים דוקומנטריים בנושאים שונים ובהם: יחסי ישראל והפלסטינים; הרשות הפלסטינית ואש"ף; מערכת החינוך ברשות הפלסטינית; כלי התקשורת ברשות פלסטינית; מנגנוני הביטחון של הרשות הפלסטינית; תהליך השלום; וכן קשרי טרור ואונר"א (UNRWA).
הרקע להקמת המרכז

בראשית שנות ה-50 של המאה ה-20 נוכח ד"ר ארנוֹלד מיכאל סוֹלוֹווי, פרופ' לכלכלה באוניברסיטת הרווארד ומומחה לענייני המזרח התיכון, כי אקדמאים, דיפלומטים, אנשי עסקים וראשי הארגונים היהודיים בארצות הברית חסרים ידע עדכני ומהימן על הנעשה במזרח התיכון בכלל ועל הנעשה במדינת ישראל הצעירה בפרט. ההיסטוריה המסועפת של השליטה באזור, המורכבות הדתית והלאומית המשפיעה על היחסים שבין יהודים וערבים וקצב האירועים המהיר באותן שנים היו כולם גורמים שהובילו לדידו של ד"ר סוֹלוֹווי לשיח חסר ולא מבוסס בקרב מקבלי ההחלטות ומובילי הדעה בארצות הברית.
לפיכך בשנת 1952 החליט ד"ר סוֹלוֹווי להקים מכון מחקר אשר יתמקד בכתיבת מחקרים השפה האנגלית שיפורסמו בכתבי עת העוסקים במזרח התיכון ובמדיניות חוץ בארצות הברית. מכון מחקר זה, שנקרא באותם הימים Center for Near East Policy Research, יזם ועודד את כתיבתם של מחקרים, ניירות עמדה, ספרי עיון וסקירות מפורטות שמטרתם הגברת המודעות והנגשת ידע למובילי דעה אמריקנים באשר לענייני המזרח התיכון.
ד"ר סוֹלוֹווי עמד בראש המרכז עד לפרישתו מכהונה כמנהל המרכז בשנת 2005 עת הגיע לגיל 84 שנים.
הרקע להקמת המרכז > העתקת מקום פעולתו של המרכז לישראל

ב-1 בדצמבר 1987 הקים דוד בדין סוכנות ידיעות ומחקר בשם "מקור ישראלי" וקבע את מקום מושבה בבית אגרון בירושלים. עיקר עיסוקה של הסוכנות באותם ימים היה סיקור הנעשה בקרב ערביי ישראל במהלך האינתיפאדה הראשונה והאינתיפאדה השנייה. בשנת 2005 הציע ד"ר סוֹלוֹווי לדוד בדין לעמוד בראש ה-Center for Near East Policy Research, ומשהסכים בדין להצעה זו השתלבה פעילותה של סוכנות "מקור ישראלי" עם פעילות המרכז ועיקר העשייה המחקרית עבר לישראל.
למן שנת 2005 המשיך המרכז בפעילתו המחקרית ובתוך כך פרסם עשרות דו"חות חקירה וניירות עמדה. כמו כן לראשונה החלו מתפרסמים גם סרטים דוקומנטריים תחת שם המרכז במגוון נושאים: יחסי ישראל והפלסטינים; הרש"פ ואש"ף; חינוך ותקשורת ברש"פ; כוחות הביטחון של הרש"פ; תהליך השלום; טרור; ואונר"א (UNRWA).
בשנת 2011 נפטר נחום בדין, אחיו של מנהל המרכז דוד בדין, ובעקבות כך שונה שם המרכז לשמו הנוכחי: "מרכז בדין לחקר מדיניות המזרח התיכון ע"ש נחום בדין".
מחקר ופעילות

המרכז יוזם ומנהל מחקרים במגוון של תחומים, תוך התמקדות בסוגיות הקשורות ביחסי ישראל והרשות הפלסטינית על היבטיהם השונים בכלל ועל פועלה של סוכנות אונר"א לפליטים הפלסטיניים בפרט. המכון מפרסם את מחקריו בספרים, במאמרים ובסרטים דוקומנטריים, וכן בדו"חות מיוחדים ובתזכירים – כאשר רוב הפרסומים רואים אור בשפה האנגלית והגרמנית (ובשבע שפות אירופיות אחרות), וחלקם רואים אור גם בשפה העברית.
לשם עריכת מחקרים אלו מעסיק המרכז חוקרים, עיתונאים וצלמים, חלקם עמיתי המרכז, הבוחנים ומסקרים את הנעשה בשטחי הרשות הפלסטינית וברצועת עזה בהווה ובעבר. כך לדוגמה אחד מנושאי המחקר הייחודיים למרכז הוא בחינת הנעשה במחנות הפליטים שאותם מנהלת אונר"א, וזאת על מנת לשקף את המציאות במחנות בפני המדינות התורמות לאונר"א. באמצעות מחקרים אלו פועל המרכז מול גופים חברה וממשל בישראל ובעולם במטרה למצוא פתרונות הומניים למצבם הקשה ולבעיות הפליטים הנמצאים במחנות אונר"א על פי מתווה הנציב העליון באו"ם לענייני פליטים.
את מחקריו השונים מציג המרכז, בין היתר, במסיבות עיתונאים ותדריכים שאותם הוא עורך במוקדי השפעה וכוח שונים ובהם: הקונגרס האמריקאי; הפרלמנט הקנדי; הכנסת; איגוד כתבי האו"ם בניו יורק; מועדון העיתונות הלאומי בוושינגטון ובמקומות מרכזיים נוספים. כמו כן, בשל מרכזיותם של הממשלה הגרמנית וארגוני החברה האזרחית בגרמניה במימון פעילותה של אונר"א המרכז משקיע ממאמצים רבים בפרסום מחקריו בשפה הגרמנית ובהפצתם בקרב נבחרי הציבור ומקבלי ההחלטות במדינה.
מחקר ופעילות > מפרסומי המרכז

פעילות המחקר במרכז כוללת מחקרים עתיים ארוכי טווח שממצאיהם מתפרסמים אחת לשנה, כמו גם מחקרים הנערכים אד הוק או לבקשת גוף שלטוני המעוניין בקבלת הצעות לקביעת מדיניות עבור מקבלי ההחלטות:
מחקר ופעילות > מפרסומי המרכז > סקירת תוכן ספרי הלימוד המחולקים לילדי הפליטים בבתי הספר של אונר"א

בכל שנה פרסם המרכז מחקר מקיף שעורך ד"ר ארנון גרוס בנושא תוכנם של ספרי הלימוד שבשימוש אונר"א בבתי הספר שאותם היא מפעילה במחנות הפליטים שבסמכותה. במסגרת מחקר מתמשך זה בחן ד"ר גרוס לאורך השנים מעל לאלף ספרי לימוד במקצועות הלימוד השונים הנלמדים בבתי הספר (כאשר מרביתם של הספרים המופיעים במחקר נכתבו הלכה למעשה על ידי הרשות הפלסטינית).
מבין הפרסומים הבולטים בענף מחקרי זה ניתן למנות את המחקרים הבאים:
"סיכום תוכני ספרי הלימוד ומדריכי המורים של הרשות הפלסטינית, העוסקים בסכסוך עם ישראל (2013–2020)" – מחקר שפורסם ב-8 ביוני 2020.
"ישראל, היהודים והשלום בספרי הלימוד שבשימוש אונר"א ביהודה ושומרון, מזרח ירושלים ועזה רצועת עזה" – מחקר שפורסם באפריל 2021.
"אנטישמיות בחינוך של אונר"א" – מחקר שפורסם בספטמבר 2020.
"דלאל אל מוגרבי – טרוריסטית רצחנית כדמות מופת בספרי הלימוד של הרש"פ שבשימוש אונר"א" – מחקר שפורסם בדצמבר 2019.
מחקר ופעילות > מפרסומי המרכז > סרטים תיעודיים

למן שנת 2004 הפיק מרכז בדין סרטים דוקמנטריים רבים המתעדים את הנעשה בבתי הספר של אונר"א. לשם הפקת סרטים דוקומנטריים אלו שולח המרכז צוותי טלוויזיה מקומיים, צלמים ועיתונאים-חוקרים המסקרים ומתעדים היבטים שונים בפעילותם של בתי הספר של אונר"א במחנות הפליטים שירושלים, יהודה ושומרון, ורצועת עזה. סרטים אלו משמשים את המרכז ככלי תיעודי בלתי אמצעי להמחשת המציאות בתוך בתי הספר של אונר"א בפני המדינות התורמות לסוכנות. נכון לעשור השני של המאה ה-21 פרסם המרכז למעלה מעשרים וחמישה סרטים בשלוש שפות: עברית, אנגלית וגרמנית.
מבין הפרסומים הבולטים בענף תיעודי זה ניתן למנות את הסרטים הבאים:
"The UNRWA Child Soldier" – סרט תיעודי שפורסם בשנת 2021.
"UNRWA Education to Violence" – סרט תיעודי שפורסם בשנת 2021.
"Incitement to Return" – סרט תיעודי שפורסם בשנת 2020.
"UNRWA in Jerusalem: Anatomy of Chaos" – סרט תיעודי שפורסם בשנת 2019.
"UNRWA Road to Terror: Palestinian Classroom Incitement" – סרט תיעודי שפורסם בשנת 2016.
"UNRWA Goes to War" – סרט תיעודי שפורסם בשנת 2014.
"Camp Jihad" – סרט תיעודי שפורסם בשנת 2013.
מחקר ופעילות > מפרסומי המרכז > הצעת מדיניות שחוברה לבקשת משרד ראש הממשלה ביחס לפעילות אונר"א בירושלים, יו"ש ורצועת עזה

בשלהי שנת 2021 התבקש ראש המרכז, מר דוד בדין, מגורמי ייעוץ במשרד ראש הממשלה לחבר מסמך ובו הצעה לטיוב מדיניות של ממשלת ישראל (ובפרט טיוב מדיניתו של המנהל האזרחי) בנושא מחנות הפליטים של אונר"א – וזאת על סמך ניסיונו ועל סמך מחקרי המרכז בסוגיה. בדצמבר 2021 הגיש המרכז את מסקנותיו באשר לשינויים אותם נדרשת הממשלה לערוך כדי לשפר את מדיניותה כלפי הסוכנות וכלפי המדינות התורמות לה. מסקנות אלו כללו, בין היתר, דרישה ישראלית לשקיפות אחר השימוש שעורכת הסוכנות בכספי התרומות המגיעות אליה מגורמים מדיניתיים ואזרחיים ובקרה על אופן ניהולם; עמידה על חובתה של אונר"א לשקם את הפליטים שבאחריותה על פי הסטנדרטים שלאורם פועלת נציבות האו"ם לפליטים (UNHCR); דרישה מן הסוכנות כי תערוך רפורמה במערכת החינוך שאותה היא מנהלת, ובמסגרת זו דרישה להוצאת תכנים מסיתים ותכני ג'יהאד מספרי הלימוד ומניעת קיומם של אימונים פרא-צבאיים לילדים בשיתוף מוסדרות החינוך של הסוכנות; ודרישה מאונר"א לפטר לאלתר עובדים המוכרים כחברי ארגוני טרור.
מחקר ופעילות > מפרסומי המרכז > ספרי מחקר בהוצאת המרכז

לאורך השנים הוציאו חוקרי המרכז ספרי מחקר בנושאי ישראל ויחסיה עם מדינות ערב במזרח התיכון. בין ספרים אלו ניתן למנות את הספרים הבאים:
Arnold M. Soloway; Edwin weiss; Gerald Caplan (1971). Truth and peace in the Middle East: A critical analysis of the Quaker report (PDF). New York, New YorkK, USA: FRIENDLY HOUSE PUBLISHERS. ISBN 978-0870681752.
Soloway, Arnold M. (1985). The Role of Arab Political Culture and History in the Conflict with Israel (Problems of Middle East Peace Making). New York, USA: Center For Near East Policy Researach. ISBN 978-0-9692070-3-0.
Douglas J. Feith; Olga Barrekette (1993).  Siegel, Edward M. (ed.). Israel's legitimacy in law and history. New York, USA: Center For Near East Policy Researach. ISBN 9780964014503.
ראו גם

מרכז שמעון ויזנטל
המרכז הירושלמי לענייני ציבור ומדינה
מרכז המידע למודיעין ולטרור מיסודו של המרכז למורשת המודיעין
מכון וושינגטון למדיניות המזרח התיכון
מבט לתקשורת פלסטינית
הערות שוליים

↑  הודעת פטירה, באתר Economics in the Rear-View Mirror, ‏6 באפריל 2019.
↑  המרכז מאוגד בארצות הברית כתאגיד ללא מטרות רווח | מסמך ההתאגדות העדכני של המרכז במדינת דלוואר, ארצות הברית
↑  נדב שרגאי, לא נולדו אתמול, באתר ישראל היום, ‏27 בנובמבר 2015
↑  דוד בדין, כינוס בבריסל של מדינות התורמות לאונרא, באתר מרכז בדין לחקר מדיניות המזרח התיכון, ‏15 בנובמבר 2021
↑  דוד בדין, ‏אונר"א נמצאת בנקודת רתיחה. זה הזמן להרכיב את המוסד החולה מחדש, באתר מעריב אונליין, 13 באוקטובר 2021
↑  UN High Commissioner for Refugees, באתר נציבות האו"ם לפליטים
↑  UNRWA Conference 2021: Germany again pledges substantial funds for Palestine refugees, מאמר באתר משרד החוץ הגרמני שבו נטען כי גרמניה היא התורמת השנייה בגודלה לאונר"א, ‏16 בנובמבר 2021
↑  מקורות נוספים בעניין: Toi Staff, Germany to boost funding to UNRWA as US pulls back, The Times of Israel, 31 Aguste 2018; הודיה כריש חזוני, יותר מ-50 מיליון דולר בשנה: התורמים המפתיעים של אונר"א, באתר מקור ראשון, 23 בספטמבר 2020; רויטרס, בתגובה לטראמפ: גרמניה "תגדיל משמעותית" את המימון לאונר"א, באתר ynet,‏ 31 באוגוסט 2018.
↑  ממצאי המחקר פורסמו לעיון הציבור ברשת – סיכום תוכני ספרי הלימוד ומדריכי המורים של הרשות הפלסטינית, העוסקים בסכסוך עם ישראל (2013 – 2020)
↑  ממצאי המחקר פורסמו לעיון הציבור ברשת – ישראל, היהודים והשלום בספרי הלימוד שבשימוש אונר"א ביהודה ושומרון, מזרח ירושלים ועזה רצועת עזה
↑  ממצאי המחקר פורסמו לעיון הציבור ברשת – אנטישמיות בחינוך של אורנ"א
↑  ממצאי המחקר פורסמו לעיון הציבור ברשת – דלאל אל מוגרבי - טרוריסטית רצחנית כדמות מופת בספרי הלימוד של הרש"פ שבשימוש אונר"א
↑  רשימת הסרטים הדוקומנטריים המלאה שהפיק מרכז בדין, באתר המרכז
↑  הסרט זמין לצפייה באתר Vimeo המאחסן סרטי וידאו לצפייה חופשית – The UNRWA Child Soldier
↑  הסרט זמין לצפייה באתר Vimeo המאחסן סרטי וידאו לצפייה חופשית – UNRWA Education to Violence
↑  הסרט זמין לצפייה באתר מרכז בדין – Incitement to Return
↑  הסרט זמין לצפייה באתר Vimeo המאחסן סרטי וידאו לצפייה חופשית – UNRWA in Jerusalem: Anatomy of Chaos
↑  הסרט זמין לצפייה באתר Vimeo המאחסן סרטי וידאו לצפייה חופשית – UNRWA Road to Terror: Palestinian Classroom Incitement
↑  הסרט זמין לצפייה באתר Vimeo המאחסן סרטי וידאו לצפייה חופשית – UNRWA Goes to War
↑  הסרט זמין לצפייה באתר Vimeo המאחסן סרטי וידאו לצפייה חופשית – Camp Jihad
↑  תקציר המנהלים של מסמך המדיניות שחובר על ידי המרכז עבור משרד רה"מ בדצמבר 2021
| --- | --- |
בקרת זהויות :  NLI: 987007304746605171  ISNI: 0000 0000 8033 8108  LCCN: no2007139998  VIAF: 121741564   WorldCat (עם VIAF): 121741564
נחשון אוסטרלי

| נחשון אוסטרלי |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: סולתאים
תת־סדרה:: תרופודה
משפחה:: נחשוניים
סוג:: נחשון
מין:: נחשון אוסטרלי
שם מדעי
 Anhinga novaehollandiae ‏גולד, 1847
תחום תפוצה


נחשון אוסטרלי (שם מדעי: Anhinga novaehollandiae) הוא מין עוף מים ממשפחת הנחשוניים החי במקווי מים באינדונזיה, גינאה החדשה, אוסטרליה וניו זילנד.
מאפיינים

אורכו של הנחשון 86–94 ס"מ ומשקלו עד 2.6 ק"ג. הוא בעל מקור ארוך ומחודד בצבע צהוב והוא בעל צוואר ארוך בצבע חום, כנפיים חלשות שחורות, בטן לבנה וזנב ארוך. בניגוד לעופות מים אחרים הוא חסר בלוטות שומן, כך שהוא טבול כולו במים ויכול לצלול בלי בעיה אך חייב לייבש את כנפיו בסוף הרחצה כדי שיתייבשו.
הוא מצוי באגמים, ביצות, נהרות וביצות של מים מתוקים וגם של מים מליחים באינדונזיה, גינאה החדשה, אוסטרליה וניו זילנד. הוא מצוי גם בסביבות יבשות בעלות מקווי מים קטנים יותר באוסטרליה וכן בביצות מלוחות.
כשהנחשון במים הוא טבול עד לצווארו הארוך, דמוי הנחש, במים ומחפש דגים קטנים. כשהוא מוצא דג הוא מעופף אותו מעל המים ואז דוקר אותו, הורג אותו ובולע אותו תוך כמה ניסיונות. כמו כן הוא ניזון מצבי מים צעירים וחסרי חוליות שונים כמו דיונונים קטנים, תולעים וחרקי מים.
אחרי הרחצה הנחשון עולה ליבשה כדי לייבש את הכנפיים.
הערות שוליים

↑  נחשון אוסטרלי באתר הרשימה האדומה של IUCN
משפט בולצאנו-ויירשטראס

באנליזה מתמטית, משפט בולצאנו־ויירשטראס קובע כי לכל סדרה אינסופית חסומה של נקודות ב- \mathbb {R} ^{n} קיימת תת-סדרה מתכנסת. ניסוח אחר (ושקול) של המשפט קובע כי לכל קבוצה אינסופית חסומה של נקודות ב- \mathbb {R} ^{n} קיימת נקודת הצטברות.
המשפט הוכח לראשונה על ידי ברנרד בולצאנו ב-1817 כטענת עזר בדרך להוכחת משפט ערך הביניים. חשיבות המשפט לא הוכרה אז והוא נשכח, עד שכחמישים שנה מאוחר יותר קרל ויירשטראס הוכיח אותו שוב באופן בלתי תלוי.
הרעיון האינטואיטיבי שעומד מאחורי המשפט הוא שאם קיימת קבוצה שיש בה אינסוף נקודות, והאיברים שלה לא יכולים "לברוח" רחוק מדי, לפחות חלק מהם אמורים להיות קרובים מאוד זה לזה. המשפט מראה בצורה קונסטרוקטיבית כיצד ניתן למצוא את הסדרה או נקודת ההצטברות המבוקשות, אך זו אינה דרך מעשית, מאחר שהיא מבוססת על תהליך אינסופי של חלוקת הקטע החסום לחלקים קטנים והולכים.
המשפט שקול ללמה של קנטור ולמשפט היינה-בורל, כלומר: כל אחד ממשפטים אלו ניתן להוכחה באמצעותו, וניתן להוכיח אותו מכל אחד ממשפטים אלו.
במרחבים מטריים כלליים המשפט אינו נכון עוד, אך הקשר בינו ובין הכללת משפט היינה בורל נשמר. מרחב שמקיים את התכונה שעליה מצביע משפט היינה בורל נקרא מרחב קומפקטי, ואילו מרחב שמקיים את התכונה של משפט בולצאנו ויירשטראס (כלומר, לכל סדרה של נקודות בו יש תת-סדרה מתכנסת) נקרא מרחב קומפקטי סדרתית - ובמרחבים מטריים, שני המושגים הללו שקולים. במעבר למרחבים טופולוגיים כלליים שקילות זו אינה נשמרת.
הוכחה

נציג כאן את הוכחת המשפט עבור סדרה חסומה ב- \mathbb {R} . ההכללה ל- \mathbb {R} ^{n} היא טכנית אך אינה מסובכת. נשתמש בלמה של קנטור לצורך ההוכחה.
תהא  \left\{x_{n}\right\}_{n=1}^{\infty } סדרה חסומה, אז קיים  M>0 כך ש- \forall n:x_{n}\in [-M,M]. נסמן  a_{0}=-M,b_{0}=M. כעת, נחצה את הקטע לשניים, כלומר נביט בשני הקטעים הסגורים  \left[a_{0},{\frac {a_{0}+b_{0}}{2}}\right],\left[{\frac {a_{0}+b_{0}}{2}},b_{0}\right]. כיוון שהסדרה אינסופית בהכרח יש אינסוף איברים של הסדרה לפחות באחד משני הקטעים הללו (אחרת שני הקטעים מכילים מספר סופי של אברי הסדרה ואיחודם הוא קבוצה סופית). נבחר את הקטע הזה ונסמן אותו בתור  [a_{1},b_{1}]. כעת נוכל לחלק גם את הקטע  [a_{1},b_{1}] באותו אופן, וכן הלאה.
נמשיך בתהליך הבנייה הזה בצורה אינדוקטיבית, ונקבל סדרה של קטעים  [a_{k},b_{k}] המקיימת את התכונות הבאות:
כל הקטעים סגורים.
כל קטע מוכל בקטעים הקודמים לו.
סדרת אורכי הקטעים שואפת לאפס.
כל קטע מכיל אינסוף נקודות של  x_{n}.
כל התכונות פרט לשלישית נובעות ישירות מדרך בניית הקטעים. כדי להיווכח בשלישית נשים לב כי מכיוון שאורכו של כל קטע הוא חצי מאורכו של הקטע הקודם לו, הרי שהנוסחה הכללית לאורכם של הקטעים היא  {\frac {M}{2^{k-1}}} עבור קטע מספר  k - וזוהי סדרה ששואפת לאפס.
אם כן, כל תנאי הלמה של קנטור מתקיימים, ולכן קיימת נקודה יחידה  c כך ש- \bigcap _{k=0}^{\infty }[a_{k},b_{k}]=\left\{c\right\}. נבנה תת-סדרה המתכנסת ל- c בצורה אינדוקטיבית: בשלב ה- k נבחר איבר אחד  y_{k} של הסדרה המקורית מהקטע  [a_{k},b_{k}], כך שהאינדקס שלו בסדרה המקורית יהיה גדול מהאינדקס של כל הנקודות שבחרנו עד עתה. ניתן לעשות זאת בשל התכונה הרביעית של הקטעים, לפיה בכל קטע יש מספר אינסופי של איברים מהסדרה, ולכן בפרט אפשר למצוא כזה שהאינדקס שלו גדול מהמקסימום (הסופי) של אינדקסי האיברים שנבחרו עד עתה.
כעת, נשים לב כי בהינתן קטע  [a_{k},b_{k}] הוא מכיל את כל האיברים מתת הסדרה החל מהמקום ה- k ואילך (כי כולם שייכים לקטעים שמוכלים בו). כמו כן, המרחק הגדול ביותר בין שתי נקודות השייכות לקטע זה אינו עולה על אורך הקטע,  {\frac {M}{2^{k-1}}}. לכן, המרחק בין כל נקודות תת-הסדרה החל מהמקום ה- k ואילך מהנקודה  c אינו עולה על  {\frac {M}{2^{k-1}}}, ומספר זה שואף לאפס. לכן תת-הסדרה שבנינו שואפת ל- c, ובכך הושלמה ההוכחה.
הוכחה נוספת

אפשר להוכיח את המשפט באמצעות שילוב של שתי טענות על סדרות ממשיות.
ראשית, לכל סדרה ממשית יש תת-סדרה מונוטונית, עולה או יורדת (במובן החלש). הוכחה: לאיבר של הסדרה שהוא קטן או שווה לכל איבר שבא אחריו נקרא "זעירון". אם יש בסדרה אינסוף זעירונים, הם מרכיבים סדרה מונוטונית עולה. אחרת, נתרחק בסדרה עד למקום שממנו והלאה אין זעירונים - לכל איבר יש איבר קטן יותר שבא אחריו. סדרה של איברים כאלה, שכל אחד קטן מקודמו, היא מונוטונית יורדת.
שנית, כל סדרה מונוטונית חסומה - מתכנסת (אל החסם העליון או התחתון שלה, בהתאמה לסוג הסדרה).
לבסוף, לסדרה חסומה במרחב ה- n-ממדי יש תת-סדרה שבה הרכיבים הראשונים מהווים סדרה מונוטונית; לזו יש תת-סדרה שבה הרכיבים השניים מהווים סדרה מונוטונית, וכן הלאה. מכיוון שהמימד סופי, מתקבלת תת-סדרה שבה ההטלה לכל רכיב היא סדרה מונוטונית, המתכנסת - ולכן תת-הסדרה עצמה מתכנסת.
| חשבון אינפיניטסימלי |
| --- | --- | --- |
| מושגי יסוד | חשבון אינפיניטסימלי • סדרה • סדרה מתכנסת • גבול • סדרת קושי • טור • אינפיניטסימל • שדה המספרים הממשיים • ערך מוחלט • אי-שוויון המשולש • אי-שוויון קושי-שוורץ |  |
| פונקציות | פונקציה • גרף פונקציה • פונקציה ליניארית • פונקציה מונוטונית • נקודת קיצון •נקודת פיתול •נקודת אוכף • פונקציה קעורה • פונקציה קמורה • פונקציה רציפה • פונקציה רציפה במידה שווה • נקודת אי רציפות • נגזרת • טור טיילור • סדרת פונקציות • התכנסות נקודתית • התכנסות במידה שווה |  |
| משפטים | משפט בולצאנו-ויירשטראס • משפטי ויירשטראס • משפט קנטור • משפט ערך הביניים • משפט פרמה • משפט רול • משפט הערך הממוצע של לגראנז' • משפט הערך הממוצע של קושי • משפט דארבו • כלל השרשרת • כלל הסנדוויץ' • כלל לופיטל • משפט שטולץ • אריתמטיקה של גבולות |  |
| האינטגרל | אינטגרל • אינטגרל לא אמיתי • אינטגרל רב-ממדי • המשפט היסודי של החשבון הדיפרנציאלי והאינטגרלי • אינטגרציה בחלקים • שיטות אינטגרציה |  |
| אנליזה מתקדמת | פונקציה מרוכבת • אנליזה וקטורית • שיטת ניוטון-רפסון • משוואה דיפרנציאלית • טופולוגיה • תורת המידה |  |
אנליזה מתמטית • אנליזה וקטורית • טופולוגיה • אנליזה מרוכבת • אנליזה פונקציונלית • תורת המידה
נחמת זרים

| --- | --- |

 מידע כללי
 מאת:  איאן מקיואן 
 שפת המקור:  אנגלית 
 סוגה:  רומן 
 הוצאה
 תאריך הוצאה:  1981 
 
נחמת זרים (באנגלית: The comfort of strangers) הוא נובלה מאת הסופר הבריטי איאן מקיואן, שיצאה לאור באנגליה בשנת 1981, ובישראל בשנת 1983 בתרגומו של אהרן שלם ובהוצאת זמורה ביתן.
בנובלה מתוארים זוג תיירים, ככל הנראה בריטיים, בעיר איטלקית לא מוגדרת, ככל הנראה ונציה, המסתבכים ביחסים מוזרים עם זוג מקומי. הנובלה עובדה לסרט באורך מלא בשנת 1990.
תקציר העלילה

בנובלה מתוארת חופשתם של הבריטים מרי וקולין בעיר זרה. מרי גרושה עם שני ילדים, וקולין הוא מאהבה זה שבע שנים. למרות שהם לא חיים ביחד, היחסים ביניהם עמוקים, מלאי תשוקה ואינטימיים.
ערב אחד, הזוג הולך לאיבוד ומתיידד עם מקומי בשם רוברט, המתעקש להביא אותם לביתו, שם הם פוגשים את אשתו קרולין. למרות האירוח היפה שהם מקבלים בתחילה, מתברר כי בין בני הזוג האיטלקיים מתקיימת מערכת יחסים סדיסטית של שולט ונשלט, וכי למארחים אובססיה כלפי קולין, המתבטאת בצילומו מרחוק. כשחוזרים בני הזוג הבריטיים הליברליים למלון הם דנים בנושא במעין שוויון נפש, אך עם זאת הם מוטרדים למדי ממה שקרה. לאחר סדרת מפגשים "מקריים" עם שני האיטלקים, שבמהלכם מרי וקולין מנסים לסגת ממגע, מגיעים מרי וקולין פעם נוספת לביקור בביתם  של רוברט וקרולין, המספרים שהם עומדים לעבור דירה בקרוב. בתיאור כמו-חלומי, אבסורדי ומזעזע, מאלחשים האיטלקיים את מרי וקולין בחומר הרדמה בלי ידיעתם, חותכים את ורידיו של קולין, ומניחים לו לדמם למוות מול עיניה של מרי.
תימות בנובלה

בנובלה מתואר תהליך פסיכולוגי מפורט העובר על תיירים השוקעים בעיר זרה. בין התחושות המתוארות ניתן למנות תחושות ניתוק, בדידות וניכור עמוקות.
כמו כן, עוסקת הנובלה בנושאים המוכרים שבהם עוסק מקיואן: קשרים בין בני זוג העומדים במבחן עקב תנאים חיצוניים שלא בשליטתם ואובססיות דתיות ופסיכולוגיות לא רציונליות.
| כתבי איאן מקיואן |
| --- | --- | --- |
| רומנים | גן הבטון • נחמת זרים • הילדים שבזמן • התמים • כלבים שחורים • אהבה עיקשת • אמסטרדם • כפרה • שבת • על חוף צ'זיל • סולאר • דברי מתיקה • טובת הילד • קליפת אגוז • מכונות כמוני • הג'וק • שיעורים |  |
| קובצי סיפורים | First Love, Last Rites • In Between the Sheets |  |
| ספרי ילדים | Rose Blanche • The Daydreamer (1994) |  |
| מחזות טלוויזיה | Jack Flea's Birthday Celebration • משחק החיקוי • Solid Geometry |  |
| תסריטים | The Ploughman's Lunch • Soursweet • The Good Son • התמים • על חוף צ'זיל • טובת הילד |  |
ערך זה הוא קצרמרבנושא ספרות. אתם מוזמנים לתרום לוויקיפדיה ו.
משפחה לא מחליפים

| --- | --- |

 בימוי:  ג'וזף מק'גינטי ניקול 
 הופק בידי:  Lawrence Grey, ג'ניפר גארנר, ג'וזף מק'גינטי ניקול 
 תסריט:  אדם שטייקל, ויקטוריה סטראוז 
 שחקנים ראשיים:  אד הלמס בריידי נון אמה מאיירס ג'ניפר גארנר ריטה מורנו 
 מוזיקה:  פינאר טורפאק 
 מדינה:  ארצות הברית 
 חברת הפקה:  Grey Matter Productions, Wonderland Sound and Vision 
 חברה מפיצה:  נטפליקס 
 הקרנת בכורה:  30 בנובמבר 2023 
 משך הקרנה:  101 דק' 
 שפת הסרט:  אנגלית 
 סוגה:  סרט קומדיה 
 דף הסרט ב־IMDb
 
משפחה לא מחליפים (באנגלית: Family Switch) הוא סרט קומדיה אמריקאי בבימויו של McG, שנכתב על ידי אדם סטיקיאל וויקטוריה סטרוס, ובכיכובם של ג'ניפר גארנר, אד הלמס, אמה מאיירס ובריידי נון. הסרט מבוסס על ספר הילדים משנת 2010 שעת השינה של אמא מאת איימי קרוז רוזנטל. הסרט שודר לראשונה בנטפליקס ב-30 בנובמבר 2023.
דמויות

ג'ניפר גארנר – ג'ס ווקר
אד הלמס – ביל ווקר
אמה מאיירס – סיסי ווקר
בריידי נון – וויאט ווקר
ריטה מורנו
מתיאס שווייגהופר
באשיר סלאחודין
איליה אזורליס פאולינו
פורצ'ן פיימסטר
קושה רוקמור
פול שר
קינג באך
פיט הולמס
נעמי אקפריגין
דן פינרטי
סיירוס ארנולד
הפקה

בפברואר 2021 דווח שג'ניפר גארנר תככב בסרט, שנקרא אז Family Leave. בנובמבר 2022, דווח כי אד הלמס יככב אף הוא בסרט, כאשר McG ישמש כבמאי. בדצמבר 2022, אמה מאיירס ובריידי נון לוהקו בתור ילדיהם של הדמויות של גארנר והלמס.
שלב הצילומים התרחש בלוס אנג'לס בפברואר 2023, כאשר מארק ספייסר שימש כצלם.
פרסים ומועמדויות

| פרס | תאריך | קטגוריה | מועמד/ים | תוצאה | מקור |
| --- | --- | --- | --- | --- | --- |
| פרס בחירת הילדים של ניקלודיאון | 13 ביולי 2024 | שחקנית קולנוע אהובה | ג'ניפר גארנר | מועמדות |  |
הערות שוליים

1 2  Matt Grobar, ‘Wednesday’s Emma Myers & Brady Noon Join McG-Directed Body-Swap Comedy ‘Family Leave’ For Netflix, Deadline, ‏12 בדצמבר 2022 (באנגלית)
↑  Grobar, Matt (2023-08-30). "Netflix Sets Fall Movie Release Dates For The Killer, Pain Hustlers, Sly, Wes Anderson's The Wonderful Story Of Henry Sugar & More". Deadline Hollywood. נבדק ב-2023-08-30.
↑  Welk, Brian (17 בפברואר 2021). "Jennifer Garner to Star in Body Switch Comedy 'Family Leave' at Netflix". TheWrap. נבדק ב-5 ביולי 2023. {{cite web}}:  (עזרה)
↑  Grobar, Matt (29 בנובמבר 2022). "Ed Helms Joins Jennifer Garner In 'Family Leave'; McG To Direct & Produce Netflix Body-Swap Comedy". Deadline Hollywood. נבדק ב-5 ביולי 2023. {{cite web}}:  (עזרה)
↑  "Marc Spicer Resume". Marc Spicer resume. 26 בספטמבר 2023. נבדק ב-26 בספטמבר 2023. {{cite web}}:  (עזרה)
↑  Every Kids’ Choice 2024 Winner!, Nick (באנגלית)
נורת'ווסט איירליינס

נורת'ווסט איירליינס קורפ (באנגלית: Northwest Airlines, ידועה גם בראשי התיבות NWA) הייתה מחברות התעופה הגדולות בארצות הברית. החברה נוסדה בשנת 1926, והתמזגה עם חברת התעופה דלתא איירליינס בשנת 2010. המיזוג שהפך את דלתא לחברת התעופה הגדולה בעולם, אושר ב-29 באוקטובר 2008. נורת'ווסט המשיכה לפעול תחת שמה, עד שהושלמה האינטגרציה בין החברות, ב-31 בינואר 2010.
מטה ההנהלה של נורת'ווסט שכן בעיר האגן שליד בסיס הפעולה שלה; נמל התעופה סיינט פול שבמיניאפוליס. לאחר מלחמת העולם השנייה, הפכה נורת'ווסט לדומיננטית בשוק הטיסות חוצות הפסיפיק, והפכה את נמל התעופה של טוקיו לבסיס.
בשנת 1993 החלה נורת'ווסט בברית אסטרטגית עם KLM ההולנדית, במסגרת ברית זו הפכה נורת'ווסט את נמל התעופה סכיפהול לבסיס.
תולדות החברה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
תולדות החברה > השנים הראשונות

נורת'ווסט איירליינס נוסדה ב-1 בספטמבר 1926 על ידי לואיס בריטין, תחת השם ווסט איירווייז. שמה של החברה החדשה נלקח מהאזור שבו הוקמה, המערב התיכון. כמרבית חברות התעופה בעת ההיא, התמקדה ווסט איירווייז תחילה במשלוח דואר בלבד.